পদ্মার চরে কুল চাষে বিপ্লব – কৃষি ও কৃষকের সংবাদ
রাজশাহীর বাঘা উপজেলার পদ্মার চরের চকরাজাপুর ইউনিয়ন। এই চরে কুল চাষ এনে দিয়েছে অর্থনৈতিক স্বাবলম্বিতা। রোদ আর বালুর কারণে বছরের পর বছর পদ্মার চরে ৫ হাজার ২৮৬ হেক্টর জমি অনাবাদি ছিল। বর্তমানে এ জমিতে পেঁয়াজ, রসুন, মসুর, গম, সরিষা, আখ, ধান, হলুদ, আদা ও শাকসবজির পাশাপাশি চাষ হচ্ছে কুল বরই। জানা যায়, পদ্মার চরে কুল চাষে আত্মনিয়োগ করেছে এলাকার শিক্ষিত বেকার যুবকরা। পতিত জমিতে কুল বরই চাষ করে একদিকে তারা আর্থিকভাবে সচ্ছল হচ্ছেন, অন্যদিকে দেশের পুষ্টির ঘাটতি পূরণসহ জাতীয় অর্থনীতিতে ব্যাপক অবদান রাখছেন। কম খরচে বেশি লাভের আশায় চকরাজাপুর ইউনিয়ন এলাকায় আপেল, বাউ ও থাই জাতের কুল বরই চাষ করে এক বিপ্লব ঘটিয়েছেন। পদ্মার চরের কুল চাষীদের সঙ্গে কথা বলে জানা যায়, বালুযুক্ত পদ্মার চরে এক সময় অন্য ফসল করতে হিমশিম খেতে হয়েছে। বর্তমানে পদ্মার চরে কুল বরই চাষ করে ভাগ্যের পরিবর্তন ঘটিয়েছেন শফিকুল ইসলাম, বাঘা পৌর মেয়র আবদুর রাজ্জাক, জামাল উদ্দীন, সোনা মিঞা, ইউসুফ আলী, আশরাফুদৌলার মতো অনেকে।
কুলকুল চাষকুল চাষে বিপ্লবকৃষককৃষিচাষচাষিপদ্মার চরফলফল চাষফল চাষিমাটিযুগান্তর